Perustuotteen luominen

*Tuote, jolla on yksi verokanta, kuten green fee tai pelioikeus*

# Vasemmasta sivupalkista Tuotteet -> Lisää uusi

1. Anna tuotteelle nimi
2. Siirry sivun alalaitaan kohtaan **Lyhyt tuotekuvaus** ja kirjoita siihen lyhyt kuvaus tuotteesta
   1. Mikäli haluat kirjoittaa tuotteesta lisäksi pidemmän kuvauksen, kirjoita se otsikon alla olevaan editoriin
3. Siirry sivun keskivaiheille kohtaan **Tuotetiedot**
   1. Anna tuotteelle normaali hinta
   2. Jos tuote on alennuksessa, anna myös alennettu hinta
      1. Jos haluat että alennettu hinta on voimassa vain rajoitetun ajan, saat sen määriteltyä Aikataulu-kohdasta alennetun hinnan alla
   3. Valitse tuotteelle oikea veroluokka – älä jätä perusveroa, vaan valitse oikea ALV-luokka
   4. Jos haluat rajoittaa myytävien tuotteiden määrää, siirry välilehdelle Varasto, ruksi kohta Aseta määrä varastossa ja aseta haluttu määrä
   5. Myydään yksittäin -kohdassa voit myös rajoittaa myytävien tuotteiden lukumäärää per tilaus
4. Siirry sivun oikeassa reunassa kohtaan **Osastot**
   1. Valitse tuotteelle sekä ylä- että alaosasto, esim. normaalille green feelle valitse sekä Green feet että Green fee
   2. Golfpisteen verkkokauppaan nousevat tuotteet, joille on valittu jokin seuraavista osastoista:
      1. Green feet
      2. Jäsenyydet
      3. Opetus
      4. Pelioikeudet
      5. Sarjakortit
      6. Pelipaketit
      7. Yrityksille
   3. Huomaathan että kampanjaosastoja käytetään vain erillisille kampanjatuotteille:
      1. Black Friday
      2. Messutarjoukset
      3. Kevätkampanja
      4. Kesäkampanja
      5. Syyskampanja
      6. Joulukampanja
5. Siirry sivun oikeassa reunassa kohtaan **Tuotekuva** ja aseta tuotteelle kuva
   1. Tuotekuvan täytyy olla neliön mallinen ja mieluiten kokoa 800x800 px
   2. Tuotekuvan tulee jpg-muodossa, älä siis lisää png-kuvaa, ne ovat tavumäärältään suuria ja hidastuttavat sivun latautumista
   3. Huomaathan että kuvattomat tuotteet eivät nouse Golfpisteen verkkokauppaan
6. Siirry sivun oikeassa reunassa kohtaan **Julkaise** ja julkaise tuote

# Tuotteen nostaminen Golfpisteen etusivulle

Jokaisesta verkkokaupasta nostetaan yksi tuote Golfpisteen etusivulla olevaan tuotekaruselliin. Tämän tuotteen voitte itse määritellä seuraavasti:

Tuotteet-sivulla näkyvässä tuotelistassa on jokaisen tuotteen kohdalla tähti. Se tarkoittaa esittelyssä olevaa tuotetta.

Golfpisteen etusivulle nousee jokaisen verkkokaupan **uusin esittelyssä oleva tuote** ja jos yhtään tuotetta ei ole esittelyssä, niin uusin tuote.